**Ministru kabineta rīkojuma projekts**

**“Grozījums Ministru kabineta 2013.gada 22.novembra rīkojumā Nr.564 “Par Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādnēm 2014.-2020.gadam”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Grozījums Ministru kabineta 2013.gada 22.novembra rīkojumā Nr.564 “Par Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādnēm 2014.-2020.gadam”” izstrādāts pēc Labklājības ministrijas (turpmāk –LM) iniciatīvas, lai pagarinātu rīkojuma 4.2.apakšpunktā LM dotā uzdevuma:  „izstrādāt pamatnostādņu īstenošanas plānu 2015.-2017.gadam” - termiņu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā noregulējuma mērķis un būtība | 2014.gada vasarā LM uzsāka darbu, lai apkopotu sadarbības partneru un iesaistīto ministriju viedokļus un priekšlikumus, kas iekļaujami ANO Konvencijas pamatnostādņu īstenošanas plānā 2015.-2017.gadam.  Šobrīd resursi koncentrējami uz citu prioritāru uzdevumu izpildi.  Invaliditātes likuma 6.panta trešā daļa nosaka, ka ar 2015.gada 1.janvāri nepieciešams pilnveidot invaliditātes noteikšanas sistēmu, personām no 18 gadu vecuma līdz valsts vecuma pensijas piešķiršanai nepieciešamajam vecumam, izvērtējot ne tikai veselības traucējumus, bet arī funkcionēšanas ierobežojumu un tā pakāpi, nosakot darbspēju zaudējumu procentos. Saistībā ar minēto LM izstrādā jaunu Ministru kabineta noteikumu projektu “Noteikumi par prognozējamas invaliditātes, invaliditātes un darbspējuzaudējuma noteikšanas kritērijiem, termiņiem un kārtību” (izsludināts 2014.gada 09.oktobrī **,**VSS-937 (prot. Nr.39 12.§)), kur paredzams darbietilpīgs saskaņošanas process ar iesaistītajām pusēm. Turklāt jau pašreiz notiek sagatavošanās darbi saistībā ar 2015.gadā Latvijas prezidentūras Eiropas Savienības Padomē laikā plānoto pasākumu organizēšanu (augsta līmeņa konference invaliditātes jautājumos) un izskatāmo dokumentu projektu virzību.  Ņemot vērā iepriekš minēto nepieciešams pagarināt plāna 2015.-2017.gadam izstrādes laiku līdz 2015.gada 31.jūlijam. |
| 3. | Projekta izstrādē iesaistītās institūcijas | Nav |
| 4. | Cita informācija | Nav |

Anotācijas II, III, IV, V, VI, VII. sadaļa – projekts šīs jomas neskar.

Labklājības ministrs U.Augulis

03.11.2014. 13:53

281

Ž.Rācene,

67021680, Zanete.Racene@lm.gov.lv